Kleinfontein "kies om nie te stem nie" | Maroela Media
Die paar kiesers was swartmense wat nie in die omheinde gebied bly nie.
'n Veiligheidswag in kamoefleer-klere het toegang geweier aan 'n Sapa-verslaggewer. "Ek weet nie waar 'n stempunt is nie. Ons stem nie. Ons kies om nie te stem nie," het die veiligheidswag gesê.
Hy sê 'n aansoek moet voltooi word en prosesse moet gevolg word voordat die Sapa-verslaggewer toegelaat kan word.
Sommige inwoners patrolleer glo die gebied te perd, volgens die Sapa-joernalis. Maroela Media het intussen verneem dié "patrollie" was slegs twee tienermeisies wat die perde na beter weiding geneem het.
Suid-Afrikaners neem Woensdag aan die vyfde nasionale demokratiese verkiesing deel. -SAPA
Hulle is regtig kleinlik!! Dis juis diegene wat altyd kommentaar lewer oor hoe sleg SA is, maar as hulle kans kry om hul sê te sê swyg hulle…
Ek is die hooforganiseerder op Kleinfontein, en daar het baie mense gaan stem. Ek het self talle mense ook aangery. Ek is nie seker waar die inligting vandaan kom nie, maar ek sal baie graag enige inligting aan julle wil verskaf in die verband.
1. Ek sal nie in die stem of nie stem debat wil ingaan nie, maar as mense werklik in 'n demokrasie glo soos hul graag wil voorgee mag hul gerus diegene wat nie wil stem nie se demokratiese reg daartoe respekteer. 2. Die gebied is ook geensins gepratolleer deur inwoners nie. Omrede dit so stil en veilig is hou sommige daarvan om bietjie perd te ry. Met ons perde is daar ook vandag gery, vir plesier, nie patrollies nie. 3. Dit is heel logies dat joernaliste by enige veiligheidsoord of gebied nie net kan ingaan en doen wat hul wil… Lees meer »
Dag almal. Ek woon self op Kleinfontein, en ek het ook vandag gaan stem. En jammer vir die persoon wat sê daar was min mense van Kleinfontein want ek moes in 'n lang tou staan omdat daar so baie mense van kleinfontein was. Was eintlik nogal lekker om so tussen die Kleinfonteiners te staan in die tou en te gesels. En net so vinnig oor die perde storie, ek woon al 10jaar op Kleinfontein en ek weet nog glad nie van enige perde patrolie nie.